স্টাফ রিপোর্টার ॥ মাধবপুর উপজেলা প্রকৌশলী আহম্মেদ তানজীর উল্লাহ সিদ্দীকি জুমনের স্ত্রীর স্বীকৃতি পেতে মিনা নামে এক যুবতী আবেদন জানিয়েছে। পঞ্চগ্রাম জেলার তেতুলিয়া উপজেলার দত্তপাড়া গ্রামের মৃত বাদশা মিয়ার কন্যা মোছাম্মৎ মিনা মাধবপুর উপজেলা নির্বাহী কর্মকর্তা ও এলজিইডির নির্বাহী প্রকৌশলীর নিকট আবেদন জানিয়েছে। লিখিত অভিযোগে জানা যায়-ময়মনসিংহ জেলার গফরগাও সদর উপজেলার গফরগাঁও গ্রামের আমান উল্লাহর ছেলে মাধবপুর উপজেলা প্রকৌশলী আহম্মেদ তানজীর উল্লাহ সিদ্দীকীর সাথে মোবাইল ফোনে পরিচয় হয় মোছাম্মৎ মিনা’র। এক পযার্য়ে দু’জনের মধ্যে প্রেমের সম্পর্ক গড়ে উঠে। জুমন তার স্ত্রীর কথা গোপন রেখে মিনাকে বিয়ে করবেন বলে আশ্বস্থ করেন। প্রেমের এক পর্যায়ে একে অপরকে কাছে পেতে ব্যাকুল হয়ে উঠে। গত ২০১৩ সালের এপ্রিল মাসের মাঝামাঝি সময়ে জনৈক মৌলভীর মাধ্যমে ...